4. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Άριθ.48171 της 21 Σεπτ./14 Οκτ. 1957 Περί καθορισμού των όρων προσλήψεως και των αποδοχών του κατ' άρθρ. 3 του από 8/13.5.1957 Β.Δ/τος επί συμβάσει εργασίας ιδιωτικού δικαίου προσωπικού των Νομαρχιακών Ταμείων. Εχοντες υπ' όψιν : 1) Το άρθρ. 3 του από 8/13 Μαϊου 1957 Β.Δ/τος "περί ορισμού και διαρθώσεως θέσεων προσωπικού των κατά το Ν.Δ.3620/1956 Νομαρχιακών Ταμείων" και 2) την υπ' αριθ. 1178/20.6.1957 πράξιν του Υπουργικού Συμβουλίου, δι' ης παρεσχέθη η έγκρισις περί προσλήψεως παρ' εκάστω Νομαρχιακώ Ταμείω του εν άρθρ. 3 του προμνησθέντος Β.Δ/τος οριζομένου προσωπικού, επί σχέσει εργασίας ιδιωτικού δικαίου, αποφασίζομεν : Ι.Καθορίζομεν τους όρους προσλήψεως και τας αποδοχάς του προσωπικού τούτου, κατά κατηγορίας, ως ακολούθως : Α'. Προσόντα 1.Αρχιτεχνιτών–Τεχνιτών–Βοηθών τεχνίτου Δεν απαιτούνται τίτλοι σπουδών, ειμή μόνον πιστοποιητικά δηλωτικά της εμπειρίας των (συμφώνως άρθρ. 45 Νόμ. 1381/1944). 2.Χειριστών μηχανημάτων : Πτυχίον (άδεια) του Υπουργείου Βιομηχανίας, Α' ή Β' ή Γ' Κατηγορίας, αναλόγως της ιπποδυνάμεως του μηχανήματος, διά τον χειρισμόν του οποίου ο προσλαμβανόμενος προορίζεται. 3.Βοηθών χειριστού: Πιστοποιητικά δηλωτικά της εμπειρίας των. 4.Οδηγών αυτοκινήτων: Δίπλωμα οδηγού αυτοκινήτου και άδεια ασκήσεως επαγγέλματος. 5.Αποθηκαρίων: Ενδεικτικόν σπουδών στοιχειώδους γνώσεως λογιστικής. 6.Φυλάκων: Ανάγνωσις και γραφή. Β'.Δικαιολογητικά και διαδικασία προσλήψεως. 1.Δικαιολογητικά : α)Αίτησις του ενδιαφερομένου δεόντως χαρτοσεσημασμένη, δι' ης προς τη αιτήσει προσλήψεώς του, δέον να δηλώται ότι, έλαβε γνώσιν των διά της οικείας αποφάσεως του Υπουργού των Εσωτερικών οριζομένων καθηκόντων και ευθυνών του. β)Πιστοποιητικόν δήμου ή κοινότητος περί της ιθαγενείας του ενδιαφερομένου. γ)Πιστοποιητικόν του οικείου στρατολογικού γραφείου, ότι ο αιτούμενος την πρόσληψίν του, εξεπλήρωσε τας στρατιωτικάς του υποχρεώσεις ή απηλλάγη νομίμως των υποχρεώσεων τούτων. δ)Τίτλος σπουδών όπου απαιτείται κατ' τ’ ανωτέρω, ή πιστοποιητικόν δηλωτικόν της εμπειρίας. ε)Αντίγραφον ποινικού μητρώου. στ)Υπεύθυνος δήλωσις του ενδιαφερομένου, ότι δεν παρεπέμφθη διά τελεσιδίκου βουλεύματος δι' αδίκημα συνεπαγόμενον εγκληματικήν ποινήν και ότι δεν εκκρεμεί εναντίον του κατηγορία επί οιωδήποτε κακουργήματι ή πλημμελήματι, ως επίσης και ότι δεν τελεί υπό απαγόρευσιν ή δικαστικήν αντίληψιν. ζ)Βεβαίωσις της οικείας Αστυνομικής Αρχής, ότι υπέβαλεν αίτησιν περί εκδόσεως πιστοποιητικού περί των κοινωνικών φρονημάτων του. 2.Διαδικασία προσλήψεως : Επί της αιτήσεως του ενδιαφερομένου, εις ήν δέον να επισυνάπτωνται άπαντα, απαραιτήτως, τα ανωτέρω δικαιολογητικά, αποφαίνεται το Συμβούλιον του Νομαρχιακού Ταμείου, εκδίδον σχετικήν απόφασιν (χωριστήν δι' εκάστην περίπτωσιν), υποκειμένην εις την έγκρισιν τουΥπουργού των Εσωτερικών. Η πρόσληψις τελειούται διά της κοινοποιήσεως τω ενδιαφερομένω της εγκριτικής αποφάσεως του Υπουργού των Εσωτερικών, ήτις δεν χρήζει δημοσιεύσεως διά της Εφημερίδος της Κυβερνήσεως. Η σχέσις εργασίας των ούτω προσλαμβανομένων είναι καθωρισμένη διά του άρθρ. 3 του ως άνω Β.Δ. της 8./13.5.1957 ως σχέσις ιδιωτικού διακίου και ωρισμένης χρονικής διαρκείας. (Περί τούτου δέον να γίνηται ρητή μνεία εν τη περί προσλήψεως αποφάσει του Συμβουλίου του Νομαρχιακού Ταμείου). Παράτασις, του οριζομένου εν τη περί προσλήψεως αποφάσει χρόνου υπηρεσίας παντός προσλαμβανομένου, δύναται να γίνη μόνον κατόπιν νέας ιδιαιτέρας αποφάσεως, λαμβανομένης και εγκρινομένης κατά την αυτήν, ως άνω, διαδικασίαν. Σιωπηρά παράτασις ή ανανέωσις του ρηθέντος συμβατικού χρόνου υπηρεσίας αποκλείεται απολύτως. Γ'.Αποδοχαί προσωπικού (ημερομίσθια) Τα ημερομίσθια του ανωτέρω προσωπικού, κατά κατηγορίας, καθορίζομεν ως ακολούθως : 1.Του αρχιτεχνίτου.:Εις δραχ. (100)110. 2.Του τεχνίτου:Εις δραχ.(75)85. 3.Του βοηθού τεχνίτου:Εις δραχ. (50) 70. 4.Του χειριστού: Το ποσόν του ημερομισθίου του δέον να είναι σύμφωνον προς το οικείον τιμολόγιον της Επιτροπής τιμαριθμικής διαπιστώσεως βασικών τιμών ημερομισθίων και υλικών, της λειτουργούσης εν τη έδρα εκάστου Νομού, δυνάμει του άρθρ. 2 του από 6/20.8.1951 Β.Δ/τος "περί αναθεωρήσεως των τιμών μονάδος εκτελέσεως των δημοσίων κλπ. Έργων" (ΦΕΚ 232 τεύχος Α'). 5.Του βοηθού χειριστού: Εις δραχ. (50) 70 6.Του οδηγού αυτοκινήτου:Εις δραχ. (100) 110. 7.Του αποθηκαρίου:Εις δραχ. (60) 70. 8.Του φύλακος: Εις δραχ. 43. Τα   ημερομίσθια   ετροποποιήθησαν      ως  (Αντί της σελ. 214, 23(α) Σελ. 214,23(β) 251-013 Νομαρχιακά Ταμεία 2.Γ.ε.4 άνω διά της υπ' αριθ. 93839 της 11 Νοεμ/17 Δεκ. 1964 αποφ. Υπ. Εσωτερικών και Οικονομικών (ΦΕΚ Β' 642). Τα ημερομίσθια του εν λόγω προσωπικού δεν δύνανται να υπερβαίνουν τα 26 μηνιαίως, νοείται δε ημερομίσθιον η πλήρης απασχόλησις επί οκτάωρον ημερησίως. Εις τα καθοριζόμενα, κατά τ' ανωτέρω, ημερομίσθια περιλαμβάνεται και η παρεχομένη αύξησις 1 δραχμής, λόγω αυξήσεως της τιμής του άρτου. Ειδικώς δια τους χειριστάς των μηχανημάτων και τους βοηθούς αυτών, ορίζομεν ότι δύνανται ούτοι, εις περιπτώσεις εξαιρετικής ανάγκης, να απασχολώνται και κατά τας Κυριακάς και τας υπό του Νόμου καθωρισμένας, αργίας, επί τη καταβολή του κεκανονισμένου ημερομισθίου, προσηυξημένου κατά 75%. Ομοίως, συντρεχούσης ανάγκης, δύνανται ούτοι να παρατείνωσι την εργασίαν των και πέραν του οκταώρου (καθ' υπερωρίαν), ουχί όμως και πέραν του επιτρεπομένου ανωτάτου ορίου, κατά ειδικότητας υπερωριών. Η αμοιβή διά την τοιαύτην καθ' υπερωρίαν εργασίαν, έσται η αναλογούσα καθ' ώραν αμοιβή ηυξημένη κατά 25%, διά τας πρώτας εξήκοντα ώρας ετησίως και 50% διά τας επί πλέον των εξήκοντα ωρών ετησίως και 50% διά τας επί τρεπομένων κατ' έτος και κατ' ειδικότητας υπερωριών. Συλλογικαί συμβάσεις και διαιτητικαί αποφάσεις καθορίζουσαι τα ημερομίσθια ομοειδών κατηγοριών προσωπικού, δεν έχουν εφαρμογήν επί του ανωτέρω προσωπικού των Νομαρχιακών Ταμείων, πλην εάν έχουν εγκριθή ειδικώς παρ' ημών. Η παρούσα δημοσιευθήτω διά της Εφημερίδος της Κυβερνήσεως. Διά της υπ' αριθ. 109325 της 27 Δεκ.1958/ 29Ιαν. 1959 αποφ. Υπ. Εσωτερικών και Οικονομικών ωρίσθη ότι οι προσλαμβανόμενοι ως φύλακες των μηχανημάτων και υλικών των Ν.Τ. επί συμβάσει εργασίας ιδιωτικού δικαίου θα απασχολώνται καθ' όλας τας ημέρας του μηνός, συμπεριλαμβανομένων των Κυριακών και εξαιρεσίμων εορτών. Ομοίως διά της υπ' αριθ. 36670 της 19 Μαρτ./12 Απρ. 1962 ομοίας ωρίσθη ότι οι παρά τοις Νομαρχιακοίς Ταμείοις Αρτης και Χίου, υπηρετούντες επί συμβάσει εργασίας ιδιωτικού δικαίου ως αποθηκάριοι, εκτελούντες προσθέτως και καθήκοντα φύλακος μηχανημάτων και υλικών, απασχολώνται, εφ' όσον συντρέχει αποχρών προς τούτο λόγος, καθ' όλας τας ημέρας του μηνός, συμπεριλαμβανομένων και των Κυριακών και εξαιρεσίμων εορτών. Σελ.214,24(β) 251-014 